მშრალი თვალის სინდრომი

მშრალი თვალის სინდრომი ( DES ), ასევე ცნობილი როგორც მშრალი კერატოკონიუნქტივიტი ( KCS ) —  მშრალი თვალის მდგომარეობაა. დაავადების თანმხლები სიმპტომებია გაღიზიანება, სიწითლე, გამონადენი და თვალების ადვილად დაღლა. ასევე შეიძლება განვითარდეს მხედველობის დაბინდვა. სიმპტომები შეიძლება იყოს მსუბუქი და ხანდახან გამოხატული, ასევე  მძიმე და მუდმივი. ზოგიერთ შემთხვევაში, შეიძლება განვითარდეს რქოვანას ნაწიბურების გაჩენა.

თვალის სიმშრალე ვითარდება მაშინ, როდესაც თვალი საკმარის ცრემლს არ გამოიმუშავებს. ეს შეიძლება გამოიწვიოს კონტაქტურმა ლინზებმა,  მეიბომის ჯირკვლის დისფუნქციამ, ალერგიამ, ორსულობამ, შეგრენის სინდრომმა, A ვიტამინის დეფიციტმა, LASIK ოპერაციამ. ასევე  გარკვეულმა მედიკამენტებმა, როგორიცაა ანტიჰისტამინური საშუალებები, ზოგიერთი არტერიული წნევის სამკურნალო საშუალება, ანტიდეპრესანტები.

მკურნალობა დამოკიდებულია გამომწვევ მიზეზზე. ხელოვნური ცრემლები მშრალი თვალის სინდრომის მკურნალობის ერთ-ერთი გავრცელებული საშუალებაა. სათვალეც კარგი მეთოდია, შესაძლოა, გარკვეული მედიკამენტების მიღების შეწყვეტა ან შეცვლაც იყოს გამოსავალი. ზოგიერთ შემთხვევაში შეიძლება ექიმმა დანიშნოს მედიკამენტი ციკლოსპორინი ან სტეროიდული თვალის წვეთები. კიდევ ერთი ვარიანტია ცრემლის საცობები („Punctal plug“), რომლებიც ხელს უშლიან ცრემლის თვალის ზედაპირიდან გადმოდინებას. მშრალი თვალის სინდრომი ზოგჯერ |კონტაქტური ლინზების ტარებას შეუძლებელს ხდის.

მშრალი თვალის სინდრომი თვალის გავრცელებული დაავადებაა. ის გარკვეულწილად აწუხებს ადამიანების 5–34%-ს, რაც დამოკიდებულია შესწავლილ პოპულაციაზე. ხანდაზმული ადამიანების  70%-მდე აღენიშნება აღნიშნული დაავადება.

სქოლიო

Category:Translated from MDWiki